JY LEES NOU Izak Davel en sy vrou jubel oor kankertoets
Die akeur, sanger en danser Izak Davel het vandeesweek op sy Twitter-blad geskryf dat sy vrou, Mericke, weer skoon is ná 'n opvolgkankertoets.
"Ek is nou al twee jaar lank 'skoon', maar elke keer is ons maar op ons senuwees vir die toets."
Skildklierkanker is in Maart 2007 by Mericke gediagnoseer, lank voor hul troue in Julie 2009. Dokters het eers net 'n klier verwyder en later ook haar skildklier. Sy is letterlik 'n paar weke voor hul troudag skoon verklaar.
"Ek moes herhaaldelik radioaktiewe jodiumpille drink wat die kankergewas laat 'krimp' het."
Maar in Desember 2008 moes sy weer teater toe - dié keer vir 'n groot operasie, aangesien die dokter vermoed het dat die kanker versprei het tot in die limfkliere.
'n Jaar nadat sy vir die eerste keer "skoon" was, het sy angsaanvalle begin kry. "Dit is blykbaar baie algemeen as 'n mens so 'n traumatiese ervaring beleef. Ek word behandel daarvoor," gesels sy.